13 ani de închisoare pentru un bosniac din Franța ce a turnat ulei încins pe capul soţiei sale
Un bosniac de 45 de ani, care a turnat ulei închis pe capul soţiei sale, provocându-i răni foarte grave, a fost condamnat marţi în Franţa la 13 ani de închisoare pentru acte de tortură şi barbarie, informează AFP, transmite Agerpres.
El a fost judecat luni de un tribunal din Colmar, estul Franţei, pentru fapte care au avut loc pe 21 iulie 2020 în apartamentul din Mulhouse al cuplului bosniac.
Soţia l-a acuzat pe fostul său soţ că acesta îi turnase în cap o cratiţă de ulei închis. Ea fusese dusă de urgenţă cu un elicopter la centrul pentru mari arşi, unde a rămas internată 25 de zile cu grefe de piele şi pansamente realizate sub anestezie pentru a evita o durere prea mare.
În faţa completului de judecată, ea a explicat că înainte cu o zi de această dramă ea îi ceruse soţului său să plece a doua zi.
Potrivit avocatei generale Carine Greff, bărbatul a vrut să o pedepsească pe soţia sa folosind o tehnică "din Evul Mediu". "El a vrut să ucidă femeia, nu mama, răpindu-i puterea de seducţie". Carine Greff a cerut 15 ani de detenţie din pedeapsa maxim prevăzută, de 20 de ani.
Acuzatul a contestat vinovăţia sa. Potrivit lui, acesta a fost un accident casnic: soţia sa a pus uleiul la încins pe un reşou. Ea şi-ar fi scăpat ţigara pe jos şi, când s-a ridicat, a lovit mânerul cratiţei cu cocul ei.
Avocatul lui a pledat pentru achitare.
Cu toate acestea, Ministerul Public a dezvăluit mai multe elemente care au contrazis această argumentaţie, printre care absenţa de ulei pe masă.
Pedeapsa cu închisoarea este însoţită de o interdicţie definitivă pe teritoriul francez şi de retragerea autorităţii parentale.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank